ཡང་སྐབས་ཤིག་ལ་སྐུ་མདུན་སྐུ་གོང་མས་རྒྱལ་རྩེར་ཨིན་ཇིའི་སློབ་གྲྭ་ཞིག་བཙུགས་གནང་བ་དེ་ཡང་ཁུངས་འཁྱོལ་མེད།དེ་ནས་ང་རང་ཆུང་ཆུང་སྐབས་ལྷ་ས་དྲུང་སྤྱིའི་གླིང་ཁར་གཞུང་ནས་ཨིན་ཇིའི་སློབ་གྲྭ་ཞིག་བཙུགས་པ་དེའི་དགེ་རྒན་ཡང་ཆེད་མངགས་ཨིན་ཇི་ཞིག་རྒྱ་གར་ནས་སྐད་བཏང་ཡོད།སློབ་གྲྭ་དེ་ཟླ་བ་ཁ་ཤས་སོང་རྗེས་གདན་སའི་ནང་ནས་འགྲིགས་ཀྱི་མི་འདུག་ཅེས་བཤད་པར་བརྟེན་སློབ་གྲྭ་མཚམས་བཞག་པ་དང།དགེ་རྒན་ཡང་ཕྱིར་སློག་བཏང་བ་བཅས་ཀྱི་གནས་ཚུལ་ངས་དྲན་གྱི་འདུགདེ་ཚོའི་གྲས་ཀྱིས་འཛམ་གླིང་ཕྱི་ལ་འབྲེལ་བ་བྱ་རྒྱུར་འདོད་པ་དེ་ཙམ་བྱེད་ཀྱི་མེད་པ་དང།ལྷག་དོན་ནུབ་ཕྱོགས་པའི་ལྟ་བ་དང་སྤྱོད་པ་ལ་ཕྲན་བུ་སྐྲག་སྣང་བྱེད་ཀྱི་ཡོད་པ་རེད།